b"\n_START_ARTICLE_\nAdrien Pr\xc3\xa9vost de Longp\xc3\xa9rier\n_START_PARAGRAPH_\nHenri Adrien Pr\xc3\xa9vost de Longp\xc3\xa9rier (f\xc3\xb8dt 21. september 1816 i Paris, d\xc3\xb8d 14. januar 1882 sammested) var en fransk ark\xc3\xa6olog._NEWLINE_Longp\xc3\xa9rier blev 1836 medhj\xc3\xa6lper ved statens m\xc3\xb8ntsamling i Paris og 1847 konservator ved antiksamlingen i Louvre, organiserede her den assyriske og siden den \xc3\xa6gyptiske samling, ligesom ogs\xc3\xa5 de amerikanske samlinger. I 1854 blev Longp\xc3\xa9rier medlem af Instituttet. I 1861 overdroges det ham at modtage og organisere samlingen Campana, som Napoleon III havde k\xc3\xb8bt (Mus\xc3\xa9e Napol\xc3\xa9on III). I 1870 tog han sin afsked. I 1867 og 1878 havde han v\xc3\xa6sentlig del i ordningen af den retrospektive afdeling, kunstgenstande og lignende, p\xc3\xa5 verdensudstillingerne. Han har skrevet Essai sur les m\xc3\xa9dailles de la dynastie Sassanide (1840), Antiquit\xc3\xa9s de la Perse (1883), Documents numismatiques \xc3\xa0 l'histoire des Arabes d'Espagne (1851), Le Mus\xc3\xa9e Napoleon III (1864\xe2\x80\x9474), foruden talrige afhandlinger i videnskabelige tidsskrifter. De er alle samlede i hans af Gustave Schlumberger udgivne \xc5\x92uvres (7 bind, 1873\xe2\x80\x9487). I indledningen hertil har denne beskrevet hans liv."